**Din clocot de gânduri...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din clocot de gânduri se naște frumosul,

Ofranda ce-i scrisă cursiv pe hârtie,

Cu câtă sudoare, dar nimeni nu știe

Iubirea cu care și-aduce prinosul

Cuvântului scris, destinat a ajunge

În sufletul celuia care-l citește;

Cu-atâta migală el îl meșterește,

Odată citit, să ajungă a unge.

Din clocot de gânduri se naște frumosul,

Poetul e doar instrumentul divin,

E versu-i cu miere dar și cu pelin,

Căci om e și el, nesfârșit păcătosul!